Van Johannes die Doper na Jesus - www.bybelkennis.co.za
by Coen Slabber · Published 03/12/2015 · Updated 19/10/2015
“Whoever, then, thinks that he understands the Holy Scriptures, or any part of them, but puts such an interpretation upon them as does not tend to build up this twofold love of God and our neighbor, does not yet understand them as he ought.” ~Augustinus
In Lukas 3:16 sê Johannes: Ek doop julle met water, maar my meerdere kom, en ek is nie eers werd om sy skoene los te maak nie. Hy sal julle met die Heilige Gees en met vuur doop.
Johannes maak hierdie stelling toe mense spekuleer dat hy dalk die Messias kan wees. Wat is die teken van die nuwe tyd? God gee sy Gees aan sy mense – hulle word inwendig met die Gees gedoop. Hierdie nuwe tydperk breek aan met die koms van Jesus. As Hy die Gees bring, bring Jesus ‘n nuwe verhouding – ‘n nuwe hart en gees in hulle. Jesus vervul die belofte van Esegiël.
Johannes sê ook dat hy nie werd is om die skoene van Hom wat gaan kom, los te maak nie. wat beteken dit?
Johannes is ‘n profeet van God – die grootste van al die profete.
Volgens die Joodse wet kon geen Joodse slaaf sy eienaar se sandale losmaak om sy voete te was nie – dit was te vernederend. Die verskil tussen Johannes en die Een wat sou kom, was so groot dat selfs Johannes, ‘n profeet, nie waardig was om hierdie vernederende taak te verrig nie. Die Een wat sou kom, is so uniek. Die een wat God se belofte bring is nie net nog ‘n profeet nie – Hy is totaal anders; Hy is in ‘n unieke kategorie.
Die kern van die nuwe tyd is die koms van die Gees. Die doel van al die verbondsaktiwiteite is die herstel van ‘n verlore verhouding – om weer God en sy mense te verbind. God se teenwoordigheid en rigtinggewing in sy mense staan op die voorgrond van die evangelie. Die evangelie gaan oor die voorreg van God wat ons lewens permanent inkom en so ons verhouding met Hom herstel – Hy maak ons deel van sy kosbare familie. Dit is die goeie nuus van Lukas 3:16.
Die belang van hierdie idee word al hoe duideliker in die res van Lukas-Handelinge. Die belofte van ‘n nuwe verhouding en ‘n goddelike teenwoordigheid in gelowiges loop soos ‘n goue draad deur hierdie twee boeke.
Die goue draad wat ons kan volg, weerspieël die boodskap wat sentraal in die evangelie staan. Die kern van die goeie nuus is ‘n belofte om ‘n nuwe verhouding en ‘n nuwe gemeenskap te vorm.
Laaste 7 Dae: 5,101
Laaste 30 Dae: 26,471
Laaste 365 Dae: 274,604